CELEX: 32016D1711
Language: hu
Date: 2016-09-27 00:00:00
Title: A Tanács (KKBP) 2016/1711 határozata (2016. szeptember 27.) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról

27.9.2016   
            
            
               HU
            
            
               Az Európai Unió Hivatalos Lapja
            
            
               LI 259/3
            
         A TANÁCS (KKBP) 2016/1711 HATÁROZATA
   (2016. szeptember 27.)
   a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2001. december 27-én elfogadta a 2001/931/KKBP közös álláspontot (1), amelynek tárgya az annak mellékletében felsorolt személyekre, csoportokra és szervezetekre vonatkozó bizonyos korlátozó intézkedések alkalmazása.
            
         
               (2)
            
            
               A kolumbiai békemegállapodás fényében egy szervezet tekintetében fel kell függeszteni az intézkedéseket, azzal, hogy az intézkedések felfüggesztését a Tanács hat hónap múlva, célzott felülvizsgálat keretében felülvizsgálja.
            
         
               (3)
            
            
               A 2001/931/KKBP közös álláspontot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2001/931/KKBP közös álláspont a következőképpen módosul:
   Az 5. cikk a következő bekezdéssel egészül ki:
   
      „A 2., 3. és 4. cikkben említett intézkedések alkalmazását fel kell függeszteni a »Fuerzas armadas revolucionarias de Colombia« – »FARC« (»Kolumbiai Forradalmi Fegyveres Erők«) szervezet tekintetében.”
   
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2016. szeptember 27-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).